Eftersom projektgruppen ikke kun agerer udviklere, men også projektinitiativtagere og –indehavere, er der lavet en undersøgelse af ønskede features fra en musikers perspektiv. Undersøgelsen er foretaget af projektgruppemedlem Lukas Hedegaard, der selv er udøvende musiker og dermed har brugererfaring inden for feltet.

**Ønskede features**:

* Styring af toner (Note)
  + Retning: hhv. opadgående, hvor lav sensorværdi giver dyb tone, høj sensorværdi giver lys tone, samt nedadgående (modsat opadgående).
  + Skala valg, herunder kromatik, dur og mol.
  + Ændring af toneart
* Styring af anslagskraft (Velocity) med justerbar sensitivitet
* Styring af expression-parametre (Control Change) med hhv. absolut- og relativ ændring af parameter
* Mulighed for benyttelse af en enkelt sensor til justering af flere parametre
* Integration med eksisterende instrumenter/synthesizere over MIDI.
* System presets med let adgang, så systemets indstillinger kan skifte momentant, for at lette systemets brug i et live-set med flere på hinanden følgende sange med forskellige lyde.
* Intern samplebank med justerbare lyde (sekundært ønske).

Kundeundersøgelsen udmunder sig i kravspecifikationens afsnit ”Krav til Mapping Scheme” på s. 20 i projektdokumentatioen.