## LydSampler

Til afvikling af lydsamples på baggrund af generede midisignaler blev det besluttet at anvende en tredjeparts applikation, da udviklingen af denne lå uden for dette projekts omfang. Udvalget af Linuxkompatible software samplere blev derfor undersøgt.

Valget faldt på programmet LinuxSampler[[1]](#footnote-1), da dette tilbød en stabil og letvægts engine, der er i stand til at køre både med og uden frontend, hvilket er attraktivt på en embedded platform med begrænsede resourser. Udover dette understøtter LinuxSampler også en række forskellige formater, derunder .sfz formatet, der ligeledes er mindre resoursekrævende end mange andre sampleformater.

Selvom LinuxSampler er i stend til at køre uden frontend, er det dog stadig praktisk at kunne indstille en konfiguration vha. en grafisk flade. Til dette anvendes LinuxSamplers egen letvægts frontend Qsampler. En, ikke ubetydelig, fordel ved Qsampler er, at konfigurationer gemt i dette program i realiteten er scripts i LinuxSamplers egen protokol LinuxSampler Command Protocol, LSCP. Dette gør, at en konfiguration kan indstilles og gemmes i Qsampler, og derefter åbnes som en LinuxSampler engine uden frontend.

1. http://www.linuxsampler.org/about.html [↑](#footnote-ref-1)